LIETUVOS ARCHEOLOGIJOS DRAUGIJOS

METŲ ARCHEOLOGO KONKURSAS

NUOSTATAI

I. Konkurso tikslas

1. Įvertinti konkretaus archeologo įnašą archeologijos mokslo, tyrinėjimų, propagavimo, paveldo išsaugojimo srityse.

2. Skatinti archeologus mokslinei, visuomeninei, paminklosauginei veiklai. 

3. Propaguoti archeologijos mokslo ir archeologijos paveldo išsaugojimo svarbą.

II. Konkurso paskelbimo tvarka

1. Konkursą rengia Lietuvos archeologijos draugija.

2. Konkursas skelbiamas kasmet sausio mėnesį. Konkurso nuostatai paskelbiami Lietuvos archeologijos draugijos interneto svetainėje. 

III. Dalyvavimo sąlygos

1. Konkurse gali dalyvauti visi archeologai, kurių veikla atitinka konkurso tikslus.

2. Nominantus siūlo draugijos nariai ir kiti archeologai.

3. Nominantų veikla turi būti susijusi su archeologijos vertybių moksliniais tyrimais, jų skelbimu, informacijos sklaida, archeologijos paveldo išsaugojimu, propagavimu ir kita veikla, kuri atitinka konkurso tikslus.

4. Nominantai siūlomi laisva raštiška forma, pristatant nominanto veiklos pobūdį ir reikšmę.

5. Siūlymai teikiami kasmet iki vasario 20 dienos.

IV. Nominantų vertinimo tvarka ir kriterijai

1. Konkursą organizuoja ir laimėtojus renka bei skelbia Lietuvos archeologijos draugijos Taryba.

2. Lietuvos archeologijos draugijos Taryba Metų archeologą išrenka balsuojant.

3. Kiekvienas Tarybos narys turi vieną balsą.

4. Laimėtoju skelbiamas daugiausiai balsų surinkęs nominantas.

5. Darbai vertinami pagal šiuos kriterijus:

· nominanto veiklos reikšmė Lietuvos archeologijai,

· nominanto veiklos atgarsis visuomenėje,

V. Konkurso rezultatų paskelbimas ir laureato apdovanojimas

1. Lietuvos archeologijos draugijos Taryba, išrinkusi laureatą, jį apdovanoja diplomu ir specialiu Metų archeologo prizu.

2. Rezultatai paskelbiami ir diplomai įteikiami kasmet Lietuvos archeologijos draugijos Visuotinio narių susirinkimo metu.

Lietuvos archeologijos draugijos Tarybos priimta 2005 m. rugsėjo 12 d.

